Publication: Magyar Közlöny
Issue: MK-2003-78 (Year: 2003, Number: 78)
Era: 1990-2004
Section: 6/1998. (III. 11.) AB határozat, ABH 1998, 91, 93—94.].
Paragraph Index: 1039

(3) bekezdés a) pontjában megfogalmazott kizárási ok nem alkotmányellenes; nem tekinthetõ a védelemhez való jog sérelmének, hogy a Be. az elõzetes letartóztatásért és az ideiglenes kényszergyógykezelésért járó kártalanításból kizárja azt, aki elrejtõzött vagy megszökött, illetve szökést kísérelt meg. Az Alkotmánybíróság több határozatában fogalmazta meg az államnak a büntetõ hatalommal összefüggõ jogait és kötelezettségeit. Demokratikus jogállamban a büntetõ hatalom az állam — alkotmányosan korlátozott — közhatalmi jogosítványa a bûncselekmény elkövetõinek felelõsségre vonására. A bûncselekmények a társadalom jogi rendjének sérelmét jelentik és a büntetés jogát az állam gyakorolja. A bûnüldözés kizárólagos joga egyben a büntetõ igény érvényesítésérõl való gondoskodás kötelezettségét jelenti, a büntetõjogi felelõsségre vonás egyben az állam alkotmányos kötelessége is. A büntetõ hatalom gyakorlása szükségképpen érinti az egyének alkotmányos alapjogait. Az államnak az Alkotmányból levezethetõ kötelezettsége indokolja, hogy az állami büntetõ hatalmat gyakorló szerveknek feladataik teljesítéséhez hatékony eszközeik legyenek, még ha ezek az eszközök, lényegüket tekintve, súlyosan jogkorlátozóak is [v.ö.: 40/1993. (VI. 30.) AB határozat, ABH 1993, 288.; 715/D/1994. AB

Source: https://magyarkozlony.hu/hivatalos-lapok/ae44786c6b358e682b1128c82dcab49105025e0c/dokumentumok/e65bed944575f7ba7930018e54d6cac76ebbd190/letoltes